Per otra parte, dixo tamién que'l PP "ye un partíu democráticu y la representación defínese nos congresos. Cada militante tien derechu a dicir la so opinión, pero la opinión de les xuntes locales sal de la llinia emanada de los congresos. Nun ye discutible la representatividá de Gabino de Lorenzo o de Pilar Fernández Pardo, por poner dos exemplos claros de persones que foron escoyíes nos sos cargos de dirección con un grandísimu númberu de votos. Cuando cuasi'l 80% del partíu, al traviés de les xuntes locales, escueye a Isabel Pérez-Espinosa como candidata, creo que yá nun hai opción de falar d'otra cosa".